Eiropas Parlamenta normatīvā rezolūcija par priekšlikumu Padomes lēmumam par Eiropas Atomenerģijas kopienas (Euratom) Septīto pamatprogrammu par kodolpētniecības un mācību pasākumiem (no 2007. līdz 2011. gadam) (COM(2005)0119 - C6-0112/2005 - 2005/0044 (CNS))



Oficiālais Vēstnesis 300 E , 09/12/2006 Lpp. 0456 - 0463



P6_TA(2006)0266 Kodolpētniecības un mācību pasākumi (2007.—2011. g.) * Eiropas Parlamenta normatīvā rezolūcija par priekšlikumu Padomes lēmumam par Eiropas Atomenerģijas kopienas (Euratom) Septīto pamatprogrammu par kodolpētniecības un mācību pasākumiem (no 2007. līdz 2011. gadam) (COM(2005)0119 — C6-0112/2005 — 2005/0044 (CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2005)0119) [1], - ņemot vērā Euratom līguma 7. pantu, saskaņā ar kuru Padome ir apspriedusies ar Eiropas Parlamentu (C6-0112/2005), - ņemot vērā Reglamenta 51. pantu, - ņemot vērā Rūpniecības, pētniecības un enerģētikas komitejas ziņojumu un Budžeta komitejas un Vides, sabiedrības veselības un pārtikas nekaitīguma komitejas atzinumus (A6-0203/2006), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar Euratom līguma 119. panta otro daļu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa uzsākt saskaņošanas procedūru, kas paredzēta 1975. gada 4. marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 5. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 6. uzdod tā priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 13. apsvērums (13) Kopīgajam Pētniecības centram jāveicina iepriekš minēto mērķu sasniegšana, veicot tiešās darbības un sniedzot uz klientu orientētu atbalstu ES politikas īstenošanā. | (13) Kopīgajam Pētniecības centram ir izšķirīga nozīme, sniedzot uz patērētāju vērstu, zinātnisku un tehnisku atbalstu ES politikas koncepcijai, īstenošanai un pārvaldībai. Kopīgajam Pētniecības centram jāsniedz pastāvīgs atbalsts, ļaujot tam darboties kā ES zinātnes un tehnoloģijas etaloncentram neatkarīgi no personīgām un dalībvalstu līmeņa interesēm. | Grozījums Nr. 2 16. apsvērums (16) Jāveic arī atbilstoši pasākumi, lai novērstu nelikumības un krāpšanu, kā arī pasākumi, kas vajadzīgi, lai atgūtu zaudētos, nepamatoti izmaksātos vai nepareizi izlietotos līdzekļus saskaņā ar Padomes 1995. gada 18. decembra Regulu (EK, Euratom) Nr. 2988/95 par Eiropas Kopienu finanšu interešu aizsardzību, 1996. gada 11. novembra Regulu (EK, Euratom) Nr. 2185/96 par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām, un Eiropas Parlamenta un Padomes Regulu (EK) Nr. 1073/1999 par izmeklēšanu, ko veic Eiropas Birojs krāpšanas apkarošanai (OLAF). | (16) Jāveic arī atbilstoši pasākumi, lai novērstu nelikumības un krāpšanu, kā arī pasākumi, lai atgūtu zaudētos, nepamatoti izmaksātos vai nepareizi izlietotos līdzekļus saskaņā ar Padomes 1995. gada 18. decembra Regulu (EK, Euratom) Nr. 2988/95 par Eiropas Kopienu finanšu interešu aizsardzību, 1996. gada 11. novembra Regulu (EK, Euratom) Nr. 2185/96 par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām, un Eiropas Parlamenta un Padomes 1999. gada 25. maija Regulu (EK) Nr. 1073/1999 par izmeklēšanu, ko veic Eiropas Birojs krāpšanas apkarošanai (OLAF). Jebkurā gadījumā, jāveic pasākumi, lai nodrošinātu, ka visi līdzekļi, kas atgūti, atklājot krāpšanu un nelikumības minēto regulu pārkāpumu rezultātā, tiek atdoti Septītajai pamatprogrammai un katrā ziņā asignēti pētniecības personāla apmācībai un zinātnisko konsultāciju darbībām. | Grozījums Nr. 3 3. panta 1. punkta ievaddaļa 1. Kopējais apmērs Septītās pamatprogrammas īstenošanai laikposmam no 2007. līdz 2011. gadam ir EUR 3092 miljoni. Minētās summas sadalījums ir šāds (EUR miljoni): | 1. Indikatīvais kopējais apmērs Septītās pamatprogrammas īstenošanai 5 gadiem, sākot no 2007. gada 1. janvāra, ir EUR 2751 miljoni. Minētās summas sadalījums ir šāds (EUR miljoni): | Grozījums Nr. 4 3. panta 1. punkts, tabula (a) Kodolsintēzes enerģijas pētniecība 2159 | (a) Kodolsintēzes enerģijas pētniecība 1947 | (b) Kodoldalīšanās un aizsardzība pret radiāciju 394 | (b) Kodoldalīšanās un aizsardzība pret radiāciju 394 | (c) Kopīgā pētniecības centra darbības kodolenerģijas jomā 539 | (c) Kopīgā pētniecības centra darbības kodolenerģijas jomā 517 | Grozījums Nr. 5 3. panta 1.a punkts (jauns) | 1.a Ne mazāk kā EUR 900 miljonu no kodolsintēzes pētniecībai atvēlētās summas paredzēs ar ITER pētniecības infrastruktūras īstenošanu nesaistītām darbībām, kas noteiktas I Pielikumā. | Grozījums Nr. 6 3. panta 2.a punkts (jauns) | 2.a Komisija laikus informēs budžeta lēmējiestādi ikreiz, kad tā būs paredzējusi atkāpties no izdevumu sadalījuma, kas noteikts Eiropas Savienības gada vispārējā budžeta piezīmēs un Pielikumā. | Grozījums Nr. 7 5. pants Visi pētījumi, ko veic saskaņā ar Septīto pamatprogrammu, jāveic saskaņā ar ētikas pamatprincipiem. | Visi pētījumi, ko veic saskaņā ar Septīto pamatprogrammu, jāveic saskaņā ar ētikas pamatprincipiem, galveno uzmanību pievēršot drošības aspektiem. | Grozījums Nr. 8 6. panta 2. punkta 2. daļa Komisija minētā novērtējuma secinājumus, pievienojot savus apsvērumus, dara zināmus Eiropas Parlamentam, Padomei, Ekonomikas un sociālo lietu komitejai un Reģionu komitejai. | Komisija minētā novērtējuma secinājumus, pievienojot savus apsvērumus, dara zināmus Eiropas Parlamentam, Padomei, Ekonomikas un sociālo lietu komitejai un Reģionu komitejai un Eiropas ombudam. | Grozījums Nr. 10 I Pielikuma apakšvirsraksta "Kodolsintēzes enerģijas pētniecība" apakšvirsraksta "Pamatojums" 2. punkts Kodolsintēze var būt potenciāli nozīmīgs veids, kā ES tuvāko desmitgažu laikā īstenot ilgtspējīgu un drošu energoapgādi. Tās veiksmīga attīstība nodrošinās apgādi ar drošu, stabilu un videi draudzīgu enerģiju. Ilgtermiņa mērķis Eiropas kodolsintēzes pētniecībā, kas ietver visas ar kodolsintēzi saistītās darbības dalībvalstīs un asociētās trešās valstīs, ir kopīga reaktoru prototipu izveide spēkstacijām, kas atbilst minētajām prasībām un ir ekonomiski dzīvotspējīgi. | Neraugoties uz pasākumiem, kurus ES īsteno un kuri jāturpina īstenot atjaunīgo enerģiju pētniecības jomā, kodolsintēze var būt potenciāli nozīmīgs veids, kā ES tuvāko apmēram piecdesmit, sešdesmit gadu laikā, kad tirgū būs ienākuši komerciāli kodolsintēzes reaktori, īstenot ilgtspējīgu un drošu energoapgādi.Tādēļ jāīsteno ātra pāreja uz kodolsintēzes enerģiju, lai pēc iespējas saīsinātu komerciālas kodolsintēzes spēkstacijas radīšanai nepieciešamo laiku. Tās veiksmīga attīstība nodrošinās apgādi ar drošu, stabilu un videi draudzīgu enerģiju. Ilgtermiņa mērķis Eiropas kodolsintēzes pētniecībā, kas ietver visas ar kodolsintēzi saistītās darbības dalībvalstīs un asociētās trešās valstīs, ir kopīga, apmēram trīsdesmit līdz, trīsdesmit piecu gadu laikā veicama reaktoru prototipu izveide spēkstacijām, kas atbilst minētajām prasībām un ir ekonomiski dzīvotspējīgi. | Grozījums Nr. 11 I Pielikuma apakšvirsraksta "Kodolsintēzes enerģijas pētniecība" apakšvirsraksta "Darbības" 1. aizzīme Tas ietver darbības kopīgai ITER (kā starptautiskas pētniecības infrastruktūras) realizēšanai, jo īpaši attiecībā uz vietas sagatavošanu, ITER organizācijas un Eiropas ITER kopuzņēmuma izveidi, pārvaldību un personāla nodrošinājumu, vispārēju tehnisko un administratīvo atbalstu, iekārtu un instalāciju būvi un atbalstu projektam būvniecības laikā. | Tas ietver darbības kopīgai ITER (kā starptautiskas pētniecības infrastruktūras) realizēšanai, jo īpaši attiecībā uz vietas sagatavošanu, ITER organizācijas un Eiropas ITER kopuzņēmuma izveidi, pārvaldību un personāla nodrošinājumu, vispārēju tehnisko un administratīvo atbalstu, iekārtu un instalāciju būvi un atbalstu projektam būvniecības laikā. Eiropas ITER kopuzņēmums būs atbildīgs par Eiropas ieguldījuma pārvaldību un administrāciju ITER projektā, izpildot saistības saskaņā ar starptautiskajiem nolīgumiem attiecībā uz ITER. Pārējo kodolsintēzes programmas daļu, kuras mērķis ir uzlabot zinātnisko un tehnisko zināšanu bāzi ātrai kodolsintēzes enerģijas īstenošanai, ieviesīs, Komisijai esot tieši atbildīgai par to, un ar Konsultatīvās komitejas atbalstu, kā noteikts Eiropas Parlamenta un Padomes Nolikumā Nr. ..., ar ko nosaka noteikumus uzņēmumu, pētniecības centru un universitāšu līdzdalībai Septītās pamatprogrammas darbībās un pētniecības rezultātu izplatīšanā [2] (noteikumi par līdzdalību). | Grozījums Nr. 12 I Pielikuma apakšvirsraksta "Kodolsintēzes enerģijas pētniecība" apakšvirsraksta "Darbības" 2. aizzīme Ar koncentrētas fizikas un tehnoloģiju programmas palīdzību tiks izmantotas kodolsintēzes programmas iekārtas un resursi, ieskaitot JET. Tajā paredzēts novērtēt konkrētas galvenās ITER tehnoloģijas, konsolidēt ITER projekta izvēles un sagatavoties ITER darbībai, izmantojot eksperimentālas un teorētiskas darbības. | Ar koncentrētas fizikas un tehnoloģiju programmas palīdzību tiks izmantotas kodolsintēzes programmas iekārtas un resursi, t. i. JET un magnētiskās hermetizācijas iekārtas, kas jau darbojas, vai tiek celtas visās dalībvalstīs (tokamaki, stellaratori, RFP). Tajā paredzēts novērtēt konkrētas galvenās ITER tehnoloģijas, konsolidēt ITER projekta izvēles un sagatavoties ITER darbībai, izmantojot eksperimentālas un teorētiskas darbības. | Grozījums Nr. 13 I Pielikuma apakšvirsraksta "Kodolsintēzes enerģijas pētniecība" apakšvirsraksta "Darbības" 4. aizzīme Šīs darbības ietvers uzlaboto koncepciju tālāku pilnveidi magnētiskās hermetizācijas shēmām, kas var sniegt potenciālu labumu kodolsintēzes spēkstacijām (koncentrējoties uz W7-X stellaratora iekārtas būvniecību), teoriju un modelēšanu, kas vērsta uz kodolsintēzes plazmas uzvedības visaptverošu izpratni, kā arī ar inerciālo hermetizāciju saistīto dalībvalstu civilās pētniecības darbību koordināciju, saziņas uzturēšanas darbības kontekstā. | Šīs darbības ietvers uzlaboto koncepciju tālāku pilnveidi magnētiskās hermetizācijas shēmām, kas var sniegt potenciālu labumu kodolsintēzes spēkstacijām (koncentrējoties uz W7-X stellaratora iekārtas būvniecību), teoriju un modelēšanu, kas vērsta uz kodolsintēzes plazmas uzvedības visaptverošu izpratni. | Grozījums Nr. 14 I Pielikuma apakšvirsraksta "Kodolsintēzes enerģijas pētniecība" apakšvirsraksta "Darbības" 5. aizzīme Attiecībā uz tūlītējām un vidēja termiņa vajadzībām saistībā ar ITER, kā arī kodolsintēzes tālākai pilnveidei tiks izmantotas iniciatīvas, kuru mērķis ir nodrošināt, lai būtu pieejami skaita, prasmju un augsta līmeņa mācību un pieredzes ziņā pietiekami cilvēkresursi. | Attiecībā uz tūlītējām un vidēja termiņa vajadzībām saistībā ar ITER, kā arī kodolsintēzes tālākai pilnveidei tiks izmantotas iniciatīvas, kuru mērķis ir nodrošināt, lai būtu pieejami skaita, prasmju un augsta līmeņa mācību un pieredzes ziņā pietiekami cilvēkresursi, tostarp izmantojot Eiropas doktorantūru kodolzinātnes fizikas un tehnikas jomā. | Grozījums Nr. 15 I Pielikuma apakšvirsraksta "Kodolsintēzes enerģijas pētniecība" apakšvirsraksta "Darbības" 6.a aizzīme (jauna) | Tehnoloģiju pārņemšanas procesi ITER būs vajadzīgas jaunas, elastīgākas organizatoriskās struktūras, lai tā radīto jauninājumu un tehnoloģiskā progresa procesu varētu strauji pārņemt rūpniecībā un tādējādi, panākot Eiropas rūpniecības augstu konkurētspēju. | Grozījums Nr. 16 I Pielikuma apakšvirsraksta "Kodolsadalīšanās un aizsardzība pret radiāciju" apakšvirsraksta "Pamatojums" 2. punkts Tomēr pastāv nozīmīgi jautājumi, kas skar šā enerģijas avota ilgstošu izmantošanu ES. Būtiskākie no tādiem ir reaktora darbības drošums un atkritumu ar ilgu pussabrukšanas periodu apsaimniekošana, saistībā ar ko norit nepārtraukts darbs tehniskā līmenī, bet vajadzīgi arī kopēji politiski un sabiedriski centieni. Attiecībā uz visiem radiācijas izmantojuma veidiem — kā rūpniecībā, tā medicīnā — svarīgākais princips ir cilvēka un vides aizsardzība. Visās šeit ietvertajās tematiskajās jomās vissvarīgākais ir nodrošināt augsta līmeņa drošību. Līdzīgā kārtā visā kodolzinātnes un kodolenerģētikas sfērā pastāv skaidri nosakāmas vajadzības attiecībā uz pētniecības infrastruktūru un zinātnisko atziņu pieejamību. Turklāt atsevišķās tehniskās jomas ir savstarpēji saistītas ar tādiem transversāliem tematiem kā kodoldegvielas cikls, aktinīdu ķīmija, riska analīze un drošības novērtējums, un pat sociāli un pārvaldības jautājumi. | Tomēr pastāv nozīmīgi jautājumi, kas skar šā enerģijas avota ilgstošu izmantošanu ES. Tomēr ir nepieciešami pasākumi, lai stiprinātu un uzlaboti pašreizējo drošības līmeni un lai nodrošinātu, ka aizsardzības pret radiāciju uzlabošana ir viena no galvenajām darbībām Kopienas līmenī. Būtiskākie no tādiem ir reaktora darbības drošums un atkritumu ar ilgu pussabrukšanas periodu apsaimniekošana, saistībā ar ko norit nepārtraukts darbs tehniskā līmenī, bet vajadzīgi arī kopēji politiski un sabiedriski centieni. Attiecībā uz visiem radiācijas izmantojuma veidiem — kā rūpniecībā, tā medicīnā — svarīgākais princips ir cilvēka un vides aizsardzība. Visās šeit ietvertajās tematiskajās jomās vissvarīgākais ir nodrošināt augsta līmeņa drošību. Līdzīgā kārtā visā kodolzinātnes un kodolenerģētikas sfērā pastāv skaidri nosakāmas vajadzības attiecībā uz pētniecības infrastruktūru un zinātnisko atziņu pieejamību. Turklāt atsevišķās tehniskās jomas ir savstarpēji saistītas ar tādiem transversāliem tematiem kā kodoldegvielas cikls, aktinīdu ķīmija, riska analīze un drošības novērtējums, un pat sociāli un pārvaldības jautājumi. | Grozījums Nr. 17 I Pielikuma apakšvirsraksta "Kodolsadalīšanās un aizsardzība pret radiāciju" apakšvirsraksta "Darbības" 1. aizzīme Uz īstenošanu orientētas pētniecības un attīstības darbības saistībā ar izlietotās degvielas un radioaktīvo atkritumu ar ilgu pussabrukšanas periodu dziļu ģeoloģisku apglabāšanu un attiecīgā gadījumā demonstrējumi saistībā ar tehnoloģijām un drošību, kā arī lai pamatotu vienota Eiropas uzskata attīstību atkritumu apsaimniekošanas un apglabāšanas galvenajos jautājumos. Pētījumi par sadalīšanos un transmutāciju un/vai citiem jautājumiem, kuru mērķis ir samazināt apglabājamo atkritumu apjomu un/vai bīstamību. | Uz īstenošanu orientētas pētniecības un attīstības darbības saistībā ar izlietotās degvielas un radioaktīvo atkritumu ar ilgu pussabrukšanas periodu dziļu ģeoloģisku apglabāšanu un attiecīgā gadījumā demonstrējumi saistībā ar tehnoloģijām un drošību, kā arī lai pamatotu vienota Eiropas uzskata attīstību atkritumu apsaimniekošanas un apglabāšanas galvenajos jautājumos. Īpašas darbības, kas saistītas ar šī veida atkritumu īpašībām un reakcijām paildzinātas pagaidu uzglabāšanas apstākļos. Pētījumi par sadalīšanos un transmutāciju un/vai citiem jautājumiem, kuru mērķis ir samazināt apglabājamo atkritumu apjomu un/vai bīstamību. | Grozījums Nr. 18 I Pielikuma apakšvirsraksta "Kodolsadalīšanās un aizsardzība pret radiāciju" apakšvirsraksta "Darbības" 2. aizzīme Pētniecība, lai veicinātu nepārtrauktu drošu esošo reaktoru sistēmu (tostarp degvielas cikla iekārtas) darbību, ņemot vērā jaunus izaicinājumus, piemēram, ekspluatācijas laika pagarināšana un jaunu progresīvu drošības novērtējuma metodoloģiju izstrāde (gan tehniskais, gan cilvēka faktors), kā arī lai novērtētu topošo reaktoru sistēmu potenciālu un drošības īstermiņa un vidēja termiņa aspektus, tādējādi saglabājot ES jau sasniegtos augsta līmeņa standartus. | Pētniecība, kuras īstenošana tiek turpināta, lai veicinātu nepārtrauktu drošu esošo reaktoru sistēmu (tostarp degvielas cikla iekārtas) un jaunās paaudzes reaktoru darbību, kā arī mazinātu cilvēku pieļauto un organizatorisko kļūdu risku, ņemot vērā jaunus izaicinājumus, piemēram, ekspluatācijas laika pagarināšana un jaunu progresīvu drošības novērtējuma metodoloģiju izstrāde (gan tehniskais, gan cilvēka faktors), kā arī lai novērtētu topošo reaktoru sistēmu potenciālu un drošības īstermiņa un vidēja termiņa aspektus, tādējādi arī turpmāk uzlabojot ES jau sasniegtos augsta līmeņa standartus. | | Ņemot to vērā, īpašus pasākumus veiks, lai uzlabotu tādas metodes, kas spētu novērst cilvēku pieļautās un organizatoriskās kļūdas (individuālas vai kolektīvas). Visos uzņēmumos tiks veicināta "drošības kultūra", tādējādi nodrošinot, ka drošība ir gan organizācijas, kam pieder stacija, gan darbinieku pamata un galvenais mērķis. Pētījumi par drošību un nopietnām katastrofām saistībā ar gan rietumu, gan Krievijas reaktoriem. | Grozījums Nr. 19 I Pielikuma apakšvirsraksta "Kodolsadalīšanās un aizsardzība pret radiāciju" apakšvirsraksta "Darbības" 4. aizzīme Lai atbalstītu tādu pētniecības infrastruktūru pieejamību kā materiālu pārbaudes reaktori, pazemes pētniecības laboratorijas un radiobioloģijas iekārtas un audu bankas, kas vajadzīgas, lai uzturētu augstus tehnisko sasniegumu, jauninājumu un drošības standartus Eiropas kodolenerģijas nozarē. | Lai atbalstītu tādu pētniecības infrastruktūru pieejamību kā materiālu pārbaudes reaktori un mācību reaktori, pētniecības laboratorijas un radiobioloģijas iekārtas un audu bankas, kas vajadzīgas, lai uzturētu augstus tehnisko sasniegumu, jauninājumu un drošības standartus Eiropas kodolenerģijas nozarē. | Grozījums Nr. 20 I Pielikuma apakšvirsraksta "Kodolsadalīšanās un aizsardzība pret radiāciju" apakšvirsraksta "Darbības" 5. aizzīme, virsraksts un punkts Cilvēkresursi un mācības | Cilvēkresursi, mobilitāte, izglītība un mācības | Atbalsts zinātniskās kompetences un cilvēkresursu saglabāšanai un pilnveidei, lai kodolenerģijas nozarē garantētu atbilstoši kvalificētu pētnieku un darbinieku pieejamību ilgākā termiņā. | Atbalsts zinātniskās kompetences un cilvēkresursu saglabāšanai un pilnveidei, lai kodolenerģijas nozarē garantētu atbilstoši kvalificētu pētnieku, inženieru, fiziķu, psihologu, organizatorisko sistēmu speciālistu un darbinieku pieejamību pēc iespējas ātrāk, it īpaši turpinot veikt izglītības pasākumus universitātēs ar īpašu uzsvaru uz kopīgām pēcdiploma studijām kodolenerģētikas un aizsardzības pret radiāciju jomā; un drošības kā galvenā uzdevuma veicināšana. | Grozījums Nr. 21 I Pielikuma apakšvirsraksta "Kopīgā pētniecības centra darbības kodolenerģijas jomā" apakšvirsraksta "Pamatojums" 1. punkts Kopīgais Pētniecības centrs atbalsta Eiropas energoapgādes stratēģijas mērķus, jo īpaši, lai sekmētu atbilstību Kioto mērķiem. ES kompetence ir atzīta daudzos kodoltehnoloģijas aspektos, un tās pamatā ir spēcīga iepriekšēju panākumu bāze šajā jomā. KPC lietderīgums, kas izpaužas kā atbalsts ES politikām un līdzdalība jauno kodolenerģijas pētniecības tendenču veidošanā, pamatojas uz tā zinātnisko kompetenci un integrāciju starptautiskajā zinātniskajā sabiedrībā. No vienas puses, KPC ir kompetents personāls un modernas iekārtas, lai veiktu atzītu zinātniski tehnisko darbu; no otras puses, tas atbalsta ES politiku saglabāt pamatkompetenci un speciālās zināšanas arī turpmāk, rīkojot jauno zinātnieku mācības un veicinot viņu mobilitāti. Ir radies jauns pieprasījums, jo īpaši ārējo sakaru jomā un ar drošību saistītās politikās. Šādos gadījumos vajadzīga droša iekšējā informācija/analīze/sistēmas, kuras ne vienmēr iespējams iegūt tirgū. | Atbalstot Eiropas Savienības mērķus, Kopīgajam Pētniecības centram ir īpaši uzdevumi saistībā ar: | | globālo drošību, jo īpaši piedaloties efektīvas aizsardzības tehnoloģiju un metožu izstrādē, lai cīnītos pret nelegālu tirdzniecību un veicinātu kriminālistikas attīstību kodolenerģijas jomā;ES paplašināšanos, jo tā ir (un būs) saistīta ar jauna tipa reaktoriem un citām kodoliekārtām;enerģijas apgādi, dodot ieguldījumu jaunu kodoldegvielas cikla metožu izstrādē saskaņā ar ilgtspējīgas attīstības principiem. | | Kopīgajam Pētniecības centram ir kompetents personāls un iekārtas, lai veiktu atzītu zinātniski tehnisko darbu. Tam jānodrošina infrastruktūras kvalitāte un atbilstīga atjaunošana, lai saglabātu Eiropas pētniecības vadošās pozīcijas šajā jomā. Kopīgais Pētniecības centrs atbalsta ES politiku saglabāt pamatkompetenci un speciālās zināšanas arī turpmāk, sniedzot citiem pētniekiem piekļuvi tā infrastruktūrai un rīkojot jauno zinātnieku mācības un veicinot viņu mobilitāti, tādējādi stiprinot Eiropas zinātību kodolenerģijas jomā. Ir radies jauns pieprasījums, jo īpaši ārējo sakaru jomā un ar drošību saistītās politikās. Šādos gadījumos vajadzīga droša iekšējā informācija/analīze/sistēmas, kuras ne vienmēr iespējams iegūt tirgū. | Grozījums Nr. 22 I Pielikuma apakšvirsraksta "Kopīgā pētniecības centra darbības kodolenerģijas jomā" apakšvirsraksta "Darbības" 1. punkts Kodolatkritumu apsaimniekošana un ietekme uz vidi nolūkā radīt izpratni par kodoldegvielas procesiem, sākot no enerģijas ražošanas līdz atkritumu uzglabāšanai, kā arī izstrādāt efektīvus risinājumus augsta līmeņa kodolatkritumu apsaimniekošanai, izmantojot abas galvenās iespējas (tiešā uzglabāšana vai sadalīšana un transmutācija). | Kodolatkritumu apsaimniekošana un ietekme uz vidi nolūkā radīt izpratni par kodoldegvielas procesiem, sākot no enerģijas ražošanas līdz atkritumu uzglabāšanai, kā arī izstrādāt efektīvus risinājumus augsta līmeņa kodolatkritumu apsaimniekošanai, izmantojot abas galvenās iespējas (tiešā uzglabāšana vai sadalīšana un transmutācija). Jo īpaši tiks īstenotas darbības, lai vairotu zināšanas par kodolatkritumiem ar ilgu pussabrukšanas periodu un uzlabotu to apstrādi vai kondicionēšanu, kā arī veicinātu aktinīdu pamatpētījumus. | Grozījums Nr. 23 I pielikums, daļa "Kopīgā pētniecības centra darbības kodolenerģijas jomā", apakšvirsraksts "Darbības", 2. punkts Kodoldrošība, īstenojot pētījumus par esošiem un jauniem degvielas cikliem, kā arī par reaktora drošību gan rietumu, gan Krievijas reaktoru veidam un par jauna reaktora projektu. Turklāt KPC piedalīsies un koordinēs Eiropas līdzdalību Ceturtās paaudzes starptautiskā foruma pētniecības un attīstības iniciatīvā, kurā iesaistītas pasaules labākās pētniecības organizācijas. | Kodoldrošība, pētot esošos degvielas ciklus, gan rietumu, gan Krievijas reaktoru veidu drošību un lielākā mērā jaunus degvielas ciklus, kā arī jauna reaktora projektu. Turklāt KPC piedalīsies un koordinēs Eiropas līdzdalību Ceturtās paaudzes starptautiskā foruma pētniecības un attīstības iniciatīvā, kurā iesaistītas pasaules labākās pētniecības organizācijas; KPC apvienos Eiropas pētniecību šajā jomā un nodrošinās Eiropas ieguldījuma GIF nozīmību un kvalitāti. | Grozījums Nr. 24 I pielikums, daļa "Kopīgā pētniecības centra darbības kodolenerģijas jomā", apakšvirsraksts "Darbības", 3.a un 3.b punkts (jauns) | Kampaņu īstenošana, lai veicinātu politiķu un sabiedrības izpratni par kodolenerģiju, ņemot vērā, ka šobrīd vairums zinātnieku, politiķu un pilsoņu ir pārliecināti, ka globālā sasilšana ir reāla un to izraisa fosilā kurināmā oglekļa emisijas, un ka kodolenerģija, kas neizraisa oglekļa dioksīda emisija, ir būtiski svarīga daļa kopīgajā enerģijā, kas nepieciešama, lai apmierinātu pasaules vajadzības pēc enerģijas resursiem. Informācijas izplatīšana par kodolenerģiju pilsoņu un viņu pārstāvju vidū, īstenojot daudzgadu informatīvas kampaņas par kodolenerģiju, lai rosinātu debates un atvieglotu lēmumu pieņemšanu, tādējādi dodot viņiem iespēju risināt objektīvas un uz faktiem balstītas debates un pieņemt informatīvus lēmumus. Lai nodrošinātu šo kampaņu maksimālu efektivitāti, tām jābūt izveidotām, izmantojot uz sociālajām zinātnēm balstītu metodoloģiju. Turklāt, ņemot vērā, ka salīdzināšana ar citiem enerģijas avotiem ir būtiska, lai izprastu kodolenerģijas izmantošanas sekas, jebkurās informācijas kampaņās, kas tiks īstenotas vai veicinātas, tiks minēti un izskaidroti pasākumi, ko ES veic citos līmeņos, lai stimulētu citu enerģijas avotu, it īpaši atjaunīgās enerģijas avotu, izmantošanu. | [1] OV vēl nav publicēts. [2] OVL ... --------------------------------------------------